
Република Србија                                                                                                        
ОПШТИНА ВЛАСОТИНЦЕ                                                                                                         СКУПШТИНА ОПШТИНЕ                                                                
01 бр.060-77-8/2026
23.09.2026.године
В Л А С О Т И Н Ц Е
           На основу члана 9. ст.1.тачка 2.Закона  о  одбрани  од  града  („Службени гласник РС, бр. 54/2015), чл. 20.ст.1.тачка 8. и чл. 32.ст.1.тачка 6.Закона о локалној самоуправи („Сл.гласник РС“, број 129/07, 83/14-др.закон, 101/16-др.закон, 47/18 и 111/21-др.закон), члана 15.ст.1.тачка 8. и чл.40.ст.1.тачка 6. Статута општине Власотинце ("Сл.гласник града Лесковца", бр.6/19), Скупштина општине Власотинце на седници од 23.09.2026.године донела је
 
О Д Л У К У
О НАГРАЂИВАЊУ ПРОТИВГРАДНИХ СТРЕЛАЦА СА ТЕРИТОРИЈЕ 
ОПШТИНЕ ВЛАСОТИНЦЕ У 2026.ГОДИНИ

Члан 1.
	Овом одлуком уређује се награђивање противградних стрелаца – ангажованих лица на пословима противградне заштите са територије општине Власотинце (у даљем тексту: противградни стрелци), због потпуне одговорности и посвећености у свом раду, уредности приликом њиховог деловања и стимулације за будући рад. 

Члан 2.
	Противградни стрелци  се награђују новчаном наградом у висини од 120.000,00 динара, по стрелцу, нето увећаном за припадајући порез.

Члан 3.
	Право на новчану награду имају противградни стрелци кoји на дан доношења одлуке о награђивању имају закључен уговор са Републичким хидрометеоролошким заводом Србије за 2026.годину. 

Члан 4.
	Решење  о додели новчане награде доноси Председник општине Власотинце на  предлог надлежног одељења Општинске управе општине Власотинце.
 
Члан 5.
	 Ову одлука ступа на снагу 8 дана од дана објављивања у “Службеном гласнику града Лесковца“. 

             СКУПШТИНА ОПШТИНЕ ВЛАСОТИНЦЕ, на седници од 23.09.2026.године, 01 број 060-77-8/2026.

                                                                                           ПРЕДСЕДНИК СКУПШТИНЕ
                                                                                               Зоран Стаменковић,с.р.

                                                Тачност преписа оверава

                                                                                            СЕКРЕТАР СКУПШТИНЕ
                                                                                                 Ивана Станојевић

